stanford-oval/wikipedia huggingface dataset:
Salovesi
Maantiede

Muodoltaan hevosenkenkää muistuttava Salovesi on leveimmillään lännessä, runsaat puoli kilometriä. Pohjoisosa on varsin rikkonaista saarten ja salmien mosaiikkia, itäosa on kapea ja vähäsaarinen. Saloveden kaakkoista osaa kutsutaan Pikku Salovedeksi. Sen lounaispuolella on muusta Salovedestä lähes erilleen kuroutunut Kahilainen. Saloveden läntistä ja itäistä osaa erottaa Pöksänmaa (yli 140 metriä mpy). Saloveden metsäisillä rannoilla on jonkin verran pientaloja.
Salovedessä on 37 saarta ja luotoa, joista kolme on yli hehtaarin laajuisia ja viisitoista alle aarin laajuisia. Suurimmat saaret ovat pohjoisosan Isosaari, Puttisaari ja Halkosaari. Ne ovat myös luonnonsuojelualuetta ja mökittämättömiä.
Saloveden syvin kohta, 15,4 metriä, sijaitsee altaan koillisosassa Isosaaren eteläpuolella, Puttisaaren länsipuolella on 14,6 metrin syvänne. Altaan länsiosa on syvimmillään noin seitsemän metriä. Pikku Saloveden koillisosassa on 8,6 metrin syvänne, mutta pääosin Pikku Salovesi kuten myös Kahilainen on hyvin matalaa.
Saloveden luoteisosaan laskee Jokisillanjoki Heinjärvestä, joka sijaitsee noin 800 metriä länteen. Saloveden vedet laskevat Kahilaisen kautta kaakkoon Saarijärveen. Heinjärven korkeustaso on vain 0,1 metriä Salovettä ylempi ja Saarijärven vain 0,2 metriä Salovettä alempi.
Saloveden ekologinen tila on erinomainen, tilavuus on 4,63 miljoonaa kuutiometriä.
Salovesi (23.064.1.001) kuuluu Saloveden-Heinlammen valuma-alueeseen (23.064), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Saloveden-Heinlammen alue sijaitsee Uudenmaan ja Varsinais-Suomen rajaseudulla ja siihen kuuluu viisi vähintään hehtaarin laajuista vakavettä: Heinjärvi, Salovesi, Vahalammi, Talolammi ja Luokkolammi. Valuma-alue sijaitsee Karjaanjoen vesistön luoteisosassa.
Käkisalmen läänin rykmentti

| Käkisalmen läänin rykmentti |
| --- | --- |
Toiminnassa:  5.2.1920 – 19.4.1921
Valtio:   Suomi
Puolustushaarat:  Maavoimat
Aselajit:  Jalkaväki
Rooli:  Rajan vartiointi
Tukikohta:  Terijoki-Jalkala-Rautu
Sodat ja taistelut:  ei
Ansiomerkit:  ei
Komentajat
Tunnettuja komentajia:  jääkärieverstiluutnantti Erik Heinrichs jääkärieverstiluutnantti Woldemar Hägglund
Käkisalmen läänin rykmentti oli suomalainen joukko-osasto vuosina 1920–1921.
Perustaminen

Kaakkois-Suomen rajanvartiointi tehtäviin määräsi Tasavallan Presidentti perustettavaksi Käkisalmen läänin rykmentin 21. tammikuuta 1920. Rykmentti liitettiin perustamisvaiheessa 2. Divisioonaan. Rykmenttiin siirrettiin Terijoen rajavartiopataljoona, jossa oli seitsemän komppaniaa. Puuttuvat komppaniat otettiin Valkoisesta Kaartin rykmentistä, Viipurin rykmentistä, Pohjois-Savon rykmentistä, Kaartin jääkäripataljoonasta ja Pohjanmaan jääkäripataljoonasta, kustakin joukko-osastosta yksi komppania. Rykmentin ensimmäinen päiväkäsky julkaistiin 5. helmikuuta 1920, mitä päivää pidetään sen perustamispäivänä.
Rykmentin esikunta oli sijoitettuna Terijoelle ja Uudellekirkolle kaikkiaan viiteen rakennukseen. Rykmentin pataljoonat sijoitettiin seuraavasti:
I Pataljoona, esikunta Terijoelle Kellomäenkylään
1. Komppania (entinen Terijoen rajavartiopataljoonan 1. Komppania)
2. Komppania (entinen Terijoen rajavartiopataljoonan 2. Komppania)
3. Komppania (entinen Terijoen rajavartiopataljoonan 3. Komppania)
4. Komppania (entinen Terijoen rajavartiopataljoonan 7. Komppania)
Majoitettuna 6 paikkakunnalle 93 rakennukseen. Paikkakunnat olivat Kellomäki, Terijoki, Ollila, Rajajoki, Tulokas ja Luutahäntä
II Pataljoona, esikunta Kivennavalle Jalkalaan komentajanaan jääkärikapteeni Emil Alfons Hagelberg
5. Komppania (entinen Suomen Valkoisen kaartin 4. Komppania)
6. Komppania (entinen Terijoen rajavartiopataljoonan 6. Komppania)
7. Komppania (entinen Pohjois-Savon rykmentin 4. Komppania)
8. Komppania (entinen Terijoen rajavartiopataljoonan 4. Komppania)
Majoitettuna 19 paikkaan ja 51 rakennukseen. Majoituspaikkoja olivat Jalkala, Lintula, Kivennapa, Joutselkä, Haapala, Jäppilä, Tammiselkä, Mustapohja, Tapkina, Kurkela, Tonteri, Hartoinen, Vehmainen, Vuottaa, Kauksamo, Korpikylä, Kekrola, Rontu ja Ahijärvi.
III Pataljoona, esikunta Rautuun
9. Komppania (entinen Terijoen rajavartiopataljoonan 5. Komppania)
10. Komppania (entinen Viipurin rykmentin 4. Komppania)
11. Komppania (entinen Kaartin jääkäripataljoonan 4. Komppania)
12. Komppania (entinen Pohjanmaan jääkäripataljoonan 4. Komppania)
Majoitettuna 20 paikkaan ja 28 rakennukseen. Majoituspaikkoja olivat Raudun asema, Raudun kirkonkylä, Leininkylä, Maanselkä, Pirholanmäki, Orjansaari, Lipola, Vepsä, Kopola, Kärsälä, Raasuli, Niittyjärvi, Palkeala, Huhti, Sirikänsaari, Joentaka, Salonkylä, Tappari, Metsäpirtti ja Taipale.
Tehtävät

Rykmentin perustamisen syynä oli vakinaisen sotilaallisen rajavartioinnin aikaan saaminen Karjalankannakselle. Tähän tehtävään kuului sotilaallisen rajanvartioinnin lisäksi tulli- ja poliisitehtävät raja-alueella.
Komentajat

jääkärieverstiluutnantti Erik Heinrichs
jääkärieverstiluutnantti Woldemar Hägglund 9. heinäkuuta 1920 - 8. maaliskuuta 1921
Lakkauttaminen

Tasavallan Presidentti hyväksyi esityksen rykmentin hajottamisesta 15. maaliskuuta 1921 ja rykmentti lopetti toimintansa 19. huhtikuuta. Sotaministeriön käskyn mukaisesti rykmentin esikunta hajotettiin, I Pataljoonasta muodostettiin I Polkupyöräpataljoona ja II Pataljoonasta II Polkupyöräpataljoona. Rykmentin III Pataljoona siirrettiin Savon Jääkärirykmenttiin.
Saint-Cast-le-Guildo

| Saint-Cast-le-Guildo (Sant-Kast-ar-Gwildoù) |
| --- | --- |
 Satama
 vaakuna
 Saint-Cast-le-Guildo
 Koordinaatit: 48°37′48″N, 2°15′24″W 
Valtio:  Ranska
Alue:  Bretagne
Departementti:  Côtes-d'Armor
Arrondissementti:  Dinan
Pinta-ala:  
 – Kokonaispinta-ala:  22,6 km²
Väkiluku (2017):  3 315 
 – Väestötiheys:  146 as./km²
Kunnan numero:  22282
 
 Kunnan kotisivut 
Infobox OKVirheellinen NIMI-arvo: 
Saint-Cast-le-Guildo (bretoniksi Sant-Kast-ar-Gwildoù) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla noin 30 kilometriä Dinanin kaupungista luoteeseen.
Saint-Cast-le-Guildossa käytiin vuonna 1758 Saint-Castin taistelu osana seitsenvuotista sotaa. Taistelussa ranskalaiset sotilaat löivät Ison-Britannian joukot, jotka olivat ylittämässä Arguenonjokea.
1800-luvun puolivälissä kunnasta tuli suosittu lomanviettopaikka ja merenrantakohde. Tuon ajan huviloita on yhä jäljellä. Saint-Castin satama on syvänmeren venesatama.
Saint-Castin taistelun muistomerkki
Saint-Castin kirkko
Grande plage (suuri ranta)
Aiheesta muualla

Kuvia tai muita tiedostoja aiheesta Saint-Cast-le-Guildo Wikimedia Commonsissa
Kytkeytyneisyys

Kytkeytyneisyys on kompleksisuusteorian peruselementti. Kytkeytyneisyydellä tarkoitetaan sitä, että kompleksisen systeemin osat ovat jatkuvassa yhteydessä sekä toisiinsa että ympäristöönsä, minkä johdosta yksinkertaisilta vaikuttavista asioista voi kehkeytyä kompleksisia kokonaisuuksia. Osien kytkeytyneisyydestä johtuen kompleksisen systeemin kehityspolkuja on lähes mahdotonta ennakoida. 
Kytkeytyneisyys merkitsee sitä, että ekosysteemissä jokaisen yksittäisen toimijan tekemä valinta vaikuttaa aina muihin toimijoihin sekä koko ekosysteemiin.
Kirjallisuutta

Mitleton-Kelly, E. 2003. “Ten principles of complexity and enabling infrastructures.” Teoksessa Mitleton-Kelly, E. (toim.) Complex Systems and Evolutionary Perspectives on Organizations: The Application of Complexity Theory to Organizations, ss. 23-50. Pergamon.
Saint-Brisson-sur-Loire

| Saint-Brisson-sur-Loire |
| --- | --- |
 Kunnan keskustaa
 vaakuna
 Saint-Brisson-sur-Loire
 Koordinaatit: 47°38′55″N, 2°41′02″E 
Valtio:  Ranska
Alue:  Centre-Val de Loire
Departementti:  Loiret
Arrondissementti:  Montargis
Pinta-ala:  
 – Kokonaispinta-ala:  21,9 km²
Väkiluku (2017):  981 
 – Väestötiheys:  44 as./km²
Kunnan numero:  45271
 
 Kunnan kotisivut 
Infobox OKVirheellinen NIMI-arvo: 
Saint-Brisson-sur-Loire on kunta Ranskassa Loiret’n departementissa Centre-Val de Loiren alueella. Se sijaitsee Loirejoen varrella, noin 76 kilometriä Orléansin kaupungista kaakkoon.
Château de Saint-Brisson
Kunnan nähtävyyksiä on keskiaikainen linna Château de Saint-Brisson, joka on muutettu 1500-luvulla kartanoksi.
Aiheesta muualla

Kuvia tai muita tiedostoja aiheesta Saint-Brisson-sur-Loire Wikimedia Commonsissa
Larry Bryggman

Arvid Laurence "Larry" Bryggman (s. 21. joulukuuta 1938 Concord, Kalifornia) on yhdysvaltalainen näyttelijä. Bryggman on esiintynyt muun muassa elokuvassa Die Hard – Koston enkeli, jossa hän näytteli tarkastaja Walter Cobbia.
San Franciscon kaupungintalo

| San Franciscon kaupungintalo |
| --- | --- |
 San Franciscon kaupungintalo
Tiedot
Sijainti:  San Francisco, Kalifornia, Yhdysvallat
Rakennettu:  1913–1915
Avajaiset:  1915
Käyttötarkoitus:  Kaupungintalo
Tila:  valmis
Yritykset
Arkkitehti:  Arthur Brown, Jr.
Omistaja:  San Franciscon kaupunki
Tekniset tiedot
Kerroksia:  4
Kerrospinta-ala:  46,000 m²
Hissien määrä:  4
Kustannukset:  3,4 miljoonaa yhdysvaltain dollaria
Korkeus
Antenni:  93,73 m
Kattokorkeus:  90 m
Ylin kerros:  90 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ensimmäinen kaupungintalo vuoden 1906 maanjäristyksen jälkeen.
San Franciscon kaupungintalo (engl. San Francisco City Hall) on San Franciscon kaupungin kaupungintalo. Alkuperäinen kaupungintalo valmistui vuonna 1899, mutta se tuhoutui maan tasalle vuoden 1906 maanjäristyksessä. Uuden talon rakentaminen aloitettiin vuonna 1913, ja se saatiin valmiiksi vuonna 1915. Kaupungintalon uudelleenrakentaminen maksoi silloin noin 3,4 miljoonaa Yhdysvaltain dollaria. Rakennuksessa on neljä kerrosta ja se on 93,73 metriä korkea. Kaupungintalon kupoli on maailman viidenneksi suurin.
Kaupungintalon arkkitehtina toimi amerikkalainen arkkitehti Arthur Brown, Jr. ja rakennuksen patsaat veisti ja suunnitteli kuvanveistäjä Henri Crenier. San Franciscon kaupungintalo edustaa tyyliltään amerikkalaista renessanssia. Rakennus on melkein kokonaan rakennettu graniitista ja hiekkakivestä.
San Franciscon kaupungintalo populaarikulttuurissa

San Franciscon kaupungintalo on esiintynyt lukuisissa elokuvissa ja televisiosarjoissa. Monk-televisiosarjassa Monk ja hänen avustajansa vieralevat kaupungintalossa murhan takia. Elokuvassa 007 ja kuoleman katse Bond varastaa paloauton kaupungintalon edestä.
Elokuvat joissa kaupungintalo on esiintynyt:
Liekehtivä torni (1974)
Foul Play (1978)
007 ja kuoleman katse (1985)
Class Action (1991)
The Rock – paluu helvettiin (1996)
Robotin elämää (1999)
Bedazzled (2000)
Häät mielessä (2001)
Milk (2008)
Aiheesta muualla

Kuvia tai muita tiedostoja aiheesta San Franciscon kaupungintalo Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:San Francisco City Hall
Käännös suomeksi
Kumpulampi (Uurainen)

| Kumpulampi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°24′32″N, 25°26′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden va (14.65)
Laskuoja:  oja Vahvajärveen 
Järvinumero:  14.656.1.004
Mittaustietoja
Pinnankorkeus:  178 m  
Pituus:  320 m  
Leveys:  120 m  
Rantaviiva:  0,706 km  
Pinta-ala:  2,122 ha  
Tilavuus:  0.000052 km³ 
Keskisyvyys:  2,45 m  
Suurin syvyys:  3,8 m  
Saaria:  ei saaria 
 fiKumpulampi 
Kumpulampi  on Keski-Suomessa Uuraisissa  Höytiän lähellä sijaitseva lampi.
Maantietoa

Lampi on 320 metriä pitkä, 120 metriä leveä, ja sen pinta-ala on 2,1 hehtaaria. Lammella ei ole kartan mukaan saaria. Lammen tilavuudeksi on saatu 52 000 kuutiometriä. Sen keskisyvyys on 2,5 metriä ja suurin syvyys on 3,8 metriä. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Muikkujoen valuma-alueeseen (14.656) se kuuluu. Lammen vedenpinnan korkeus on npoi 178 metriä mpy.
Kumpulampi (järvi Haapamäellä)

| Kumpulampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°14′24″N, 24°29′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ristajoen valuma-alue (35.65)
Laskujoki:  oja Niemelänjärveen 
Järvinumero:  35.653.1.005
Mittaustietoja
Pinnankorkeus:  134 m  
Rantaviiva:  0,782 km  
Pinta-ala:  2,896 ha  
Saaria:  ei saaria 
 fiKumpulampi 
Kumpulampi  on Keski-Suomessa Keuruulla Haapamäen taajaman lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,9 hehtaaria ja se on 300 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 800 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Petäisjärven alueeseen (35.653) se kuuluu.
Samppalinnan palloiluhalli

Palloiluhalli sijaitsee Samppalinnan koulun sisäpihalla.
Samppalinnan palloiluhalli on vuosina 1970–1972 rakennettu urheiluhalli, joka sijaitsee Turussa. Hallin lattiamateriaali oli ennen vuonna 2003 tapahtunutta remontointia parkettia, mutta remontin yhteydessä se muovitettiin.
"Samppikseksi" kutsuttu palloiluhalli sijaitsee Samppalinnan koulun takana osoitteessa Itäinen Pitkäkatu 45.
Samppalinnan palloiluhallissa pelasi koripalloa 1970–1980-luvuilla Turun NMKY, lukuun ottamatta loppuotteluja, jotka pidettiin Samppalinnan pienen katsomon vuoksi Kupittaan urheiluhallissa tai jäähallissa. TuNMKY:n miesten edustusjoukkue pelasi viimeiset ottelunsa Samppiksessa 1990-luvun loppupuolella. Muita hallia käyttäneitä koripalloseuroja ovat Aura Basket ja Turun Riento.
Hallissa on pelattu myös käsipalloa (Åbo IFK ja HC Dennis), ja futsalia. Sitä käytetään myös voimisteluun.
Huomattava määrä harjoitus- ja kilpailutoimintaa siirtyi Samppalinnan palloiluhallista vuoden 2018 alussa uuteen Kupittaan palloiluhalliin.
Saint-Chinian

| Saint-Chinian |
| --- | --- |

 vaakuna
 Saint-Chinian
 Koordinaatit: 43°25′23″N, 2°56′52″E 
Valtio:  Ranska
Alue:  Languedoc-Roussillon-Midi-Pyrénées
Departementti:  Hérault
Arrondissementti:  Béziers
Pinta-ala:  
 – Kokonaispinta-ala:  23,3 km²
Väkiluku (2013):  1 812
 – Väestötiheys:  77,8 as./km²
 
 Kunnan kotisivut 
Infobox OKVirheellinen NIMI-arvo: 
Saint-Chinian on kunta Etelä-Ranskassa Hérault’n departementissa Languedoc-Roussillon-Midi-Pyrénées’n alueella. Se on tunnettu viinistään Saint-Chinian (AOC).
Tunnettuja kuntalaisia

Charles Trenet (1913-2013), laulaja vietti kylässä nuoruutensa.
Aiheesta muualla

Kuvia tai muita tiedostoja aiheesta Saint-Chinian Wikimedia Commonsissa
Sami van Ingen

Sami van Ingen (s. 1964) on suomalaisen kokeellisen elokuvan veteraaneja, joka on toiminut kuvataiteilijana, tuntiopettajana ja kuraattorina 1980-luvun lopulta lähtien. Van Ingen väitteli taiteen tohtoriksi Kuvataideakatemiasta vuonna 2012. Hän asuu ja työskentelee Helsingissä.
Saiga-12

| Saiga-12 |
| --- | --- |

Tyyppi:  itselataava haulikko
Valmistaja:  Kalašnikov-konserni, Iževsk
Valmistusmaa:   Venäjä
Valmistusvuodet:  1997–
Tekniset tiedot
Aseen pituus:  1 145 mm
Piipun pituus:  580 mm
Paino (tyhjänä):  3,6 kg
Saiga-12 (ven. Сайга-12) on venäläisen Kalašnikov-konsernin Iževskissa valmistama itselataava taisteluhaulikko, joka esiteltiin 1990-luvun alkupuolella. 
Kaikki Saiga-haulikot valmistetaan Ižmašin tehtaalla Venäjällä.
Ominaisuudet

Saiga-12 -haulikko on suunniteltu AK-aseiden "kaavan" mukaan. Täten se onkin ulkonäöllisestikin hyvin lähellä AK-sarjan rynnäkkökivääreitä. AK-sarjan aseet ovat yleisesti tunnettuja luotettavuudestaan. Haulikosta on myynnissä useita erilaisia versioita, joskin osa on kielletty siviilimarkkinoille.
Käyttäjät

Venäjä
Ukraina
Aiheesta muualla

Wikimedia Commonsissa on kuvia tai muita tiedostoja aiheesta .
(englanniksi)
(englanniksi)
Santiago Giraldo

| Santiago Giraldo |
| --- | --- |

Henkilötiedot
Syntynyt: 27. marraskuuta 1987 (ikä 36)
Kansalaisuus:   Kolumbia
Tennispelaaja
Pituus:  188 cm
Paino:  75 kg
Kätisyys:  oikea
Ammattilaisena:  2006–
Palkintorahat:  4 541 251 USD
Kaksinpeli
Paras sijoitus:  39. (16.7.2012)
Voitot/tappiot:  166–200
Grand Slam -turnauksissa
Australian avoimet:  2. kierros (2010, 2011, 2012, 2015, 2016)
Ranskan avoimet:  3. kierros (2012)
Wimbledon:  3. kierros (2014, 2015)
Yhdysvaltain avoimet:  2. kierros (2017)
Nelinpeli
Paras sijoitus:  77  (8. kesäkuuta 2015)
Voitot/tappiot:  27–74
Aiheesta muualla
santigiraldo.com
ITF
ATP
Santiago Giraldo (s. 27. marraskuuta 1987 Pereira) on kolumbialainen tennispelaaja. Parhaimmillaan hän on ollut ATP-listan sijalla 39 heinäkuussa 2012.
Vuonna 2010 Giraldo voitti Australian avointen ensimmäisellä kierroksella kuudenneksitoista sijoitetun Tommy Robredon luvuin 6–4, 6–2, 6–2. Toisella kierroksella hän hävisi Łukasz Kubotille 4–6, 6–3, 3–6, 1–6. Samana vuonna Internazionali BNL d'Italia -turnauksessa Giraldo voitti Juan Carlos Ferreron ja Michaël Llodran, mutta hävisi kolmannella kierroksella Jo-Wilfried Tsongalle.
Vuonna 2011 Aucklandin turnauksessa Giraldo voitti Daniel Gimeno-Traverin, Albert Montañésin ja Thomaz Belluccin, kunnes hävisi semifinaalissa maailmanlistan sijalla seitsemän olleelle David Ferrerille. Australian avoimissa hän voitti avauskierroksella Rui Machadon, mutta hävisi toisella kierroksella Marin Čilićille. Santiagossa pelatussa turnauksessa Giraldo pääsi finaaliin asti, mutta hävisi sen Tommy Robredolle. Ranskan avointen ensimmäisellä kierroksella hän hävisi Pablo Andújarille, Wimbledonin ensimmäisellä kierroksella Richard Gasquetille ja Yhdysvaltain avointen ensimmäisellä kierroksella Roger Federerille.
Aiheesta muualla

Santiago Giraldo profiili ATP:n kotisivuilla
Sami Ylihärsilä

Sami Jussi Petri Ylihärsilä (s. 14. kesäkuuta 1975 Lapua) on suomalainen entinen keski- ja kestävyysmatkojen juoksija.
Ylihärsilä voitti 1 500 metrin juoksun Suomen mestaruuden Tampereella vuonna 1996 ajalla 3.47,51 .
Seuratasolla Ylihärsilä edusti Lapuan Virkiää ja  Lahden Ahkeraa.
Meryl Streepin filmografia ja teatteriesiintymiset

Meryl Streep 1970-luvun lopussa.
Tämä on luettelo Meryl Streepin filmografiasta ja teatteriesiintymisistä.
Elokuvat > Lyhytelokuvat

| Lyhytelokuvat> Vuosi | Lyhytelokuvat> Suomenkielinen nimi | Lyhytelokuvat> Alkuperäinen nimi | Lyhytelokuvat> Alkuperäinen nimi | Lyhytelokuvat> Rooli |
| --- | --- | --- | --- | --- |
| 1984 |  | Little Ears: The Velveteen Rabbit | Little Ears: The Velveteen Rabbit | kertoja (ääni) |
| 1987 |  | Rabbit Ears  | The Tale of Mr. Jeremy Fisher | kertoja (ääni) |
| 1987 |  | Rabbit Ears  | The Tale of Peter Rabbit | kertoja (ääni) |
| 1989 |  | Rabbit Ears  | The Fisherman and His Wife | kertoja (ääni) |
| 1992 |  | Rabbit Ears  | The Night Before Christmas | kertoja (ääni) |
| 1999 |  | Chrysanthemum | Chrysanthemum | kertoja (ääni) |
| 2006 |  | The Music of Regret | The Music of Regret | nainen |
| 2010 |  | Higglety Pigglety Pop! or There Must Be More to Life | Higglety Pigglety Pop! or There Must Be More to Life | Jennie (ääni) |
Elokuvat > Televisioelokuvat

| Televisioelokuvat> Vuosi | Televisioelokuvat> Suomenkielinen nimi | Televisioelokuvat> Alkuperäinen nimi | Televisioelokuvat> Rooli |
| --- | --- | --- | --- |
| 1977 | Cross Checking – kovat otteet | The Deadliest Season | Sharon Miller |
| 1982 |  | Alice at the Palace | Alice |
| 1997 | Kamppailu elämästä | …First Do No Harm | Lori Reimuller |
Televisiosarjat

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Jakson nimi | Televisiosarjat> Rooli |
| --- | --- | --- | --- | --- |
| 1977 | Great Performances | Great Performances | ”Secret Service” | Edith Varney |
| 1978 | Polttouhrit | Holocaust |  Jaksot 1–4 ”Part 1: The Gathering Darkness” ”Part 2: The Road to Babi Yar” ”Part 3: The Final Solution” ”Part 4: The Saving Remnant”  | Inga Helms Weiss |
| 1979 | Great Performances | Great Performances | Uncommon Women… and Others” | Leilah |
| 1994 | Simpsonit | The Simpsons | ”Mikä tyttö”, engl. ”Bart’s Girlfriend” | Jessica Lovejoy (ääni) |
| 1999 | Kukkulan kuningas | King of the Hill | ”A Beer Can Named Desire” | Esme Dauterive (ääni) |
| 2003 | Freedom: A History of Us | Freedom: A History of Us |  4 jaksoa ”Yearning to Breathe Free” ”Liberty for All” ”Independence” ”Democracy and Struggles”  |  Useita rooleja äiti Jones (”Yearning to Breathe Free”) Mary Easty (”Liberty for All”) Abigail Adams (”Independence”) Margaret Chase Smith (”Democracy and Struggles”)  |
| 2003 | Angels in America | Angels in America |  Jaksot 1 & 2 ”Part 1: Millennium Approaches” ”Part 2: Perestroika”  |  Useita rooleja Hannah Pitt   Ethel Rosenberg   Rabbi   Australian enkeli  |
| 2010 | Web Therapy | Web Therapy |  3 jaksoa ”Aversion Therapy” ”Healing Touch” ”Reverse Psychology”  | Camilla Bowner |
| 2012 | Web Therapy | Web Therapy |  2 jaksoa ”Getting It Straight” ”Blindsides and Backslides”  | Camilla Bowner |
| 2019 | Big Little Lies | Big Little Lies | 7 jaksoa | Mary Louise Wright |
Teatteri

| Teatteri> Vuosi | Teatteri> Suomenkielinen nimi | Teatteri> Alkuperäinen nimi | Teatteri> Rooli | Teatteri>  |
| --- | --- | --- | --- | --- |
| 1969 | Neiti Julie | Miss Julie | neiti Julie |  |
| 1970 | Saituri | The Miser | Frosine |  |
| 1971 |  | The London Merchant | Sarah Millwood |  |
| 1971 |  | The Playboy of Seville | Tisbea |  |
| 1972 |  | Overruled |  |  |
| 1972–1973 |  | Shearwater |  |  |
| 1972–1973 |  | The Royal Pardon |  |  |
| 1972–1973 | Majuri Barbara | Major Barbara |  |  |
| 1972–1973 | Pohjalla | The Lower Depths |  |  |
| 1973–1974 | Edvard II | Edward II | kuningatar Isabella |  |
| 1973–1974 | Karamazovin veljekset | The Brothers Karamazov |  |  |
| 1973–1974 | Parveke | The Balcony |  |  |
| 1973–1974 |  | Cock-a-Doodle Dandy |  |  |
| 1974 | Sammakot | Aristophane’s the Frogs | kuoron jäsen |  |
| 1974 | Riivaajat | The Possessed | Lizaveta Nikolaevna |  |
| 1974 |  | The Idiots Karamazov | Constance Garnett |  |
| 1975 | Happy End | Happy End | luutnantti Lillian Holiday |  |
| 1975 | Isä | The Father | Bertha |  |
| 1975 |  | The Shaft of Love | Jean |  |
| 1975 | Kesäyön unelma | A Midsummer Night’s Dream | Helena |  |
| 1975 |  | Trelawny of the Wells | neiti Imogen Parrott |  |
| 1976 |  | 27 Wagons Full of Cotton | Flora Meighan |  |
| 1976 |  | A Memory of Two Mondays | Patricia |  |
| 1976 |  | Secret Service | Edith Varney |  |
| 1976 | Henrik V | Henry V | Katherine |  |
| 1976 | Mitta mitasta | Measure for Measure | Isabella |  |
| 1977 | Happy End | Happy End | luutnantti Lillian Holiday |  |
| 1977 | Kirsikkapuisto | The Cherry Orchard | Dunyasha |  |
| 1978 |  | Wonderland in Concert | Alice |  |
| 1978 | Kuinka äkäpussi kesytetään | The Taming of the Shrew | Katharina ”Kate” |  |
| 1979 |  | Taken in Marriage | Andrea Chandler |  |
| 1980–1981 |  | Alice in Concert | Alice |  |
| 1983–1984 |  | Isn’t It Romantic? | Cynthia |  |
| 1996 |  | Necessary Targets | J. S. |  |
| 1996 |  | Honour | Honour |  |
| 1996 |  | An American Daughter | tohtori Lyssa Dent Hughes |  |
| 1999 |  | Undoing Depression | Jane |  |
| 2001 | Lokki | The Seagull | Irina Nikolajevna Arkadina |  |
| 2001 |  | The World of Nick Adams | oma itsensä |  |
| 2002 |  | 42nd & Vine: Hollywood Hits Bway | oma itsensä |  |
| 2005 |  | Theater of the New Ear | oma itsensä |  |
| 2006 |  | The Public Sings | oma itsensä |  |
| 2006 | Äiti Peloton ja hänen lapsensa | Mother Courage and Her Children | äiti Courage |  |
| 2009 |  | Courage in Concert | äiti Courage |  |
| 2010 |  | Speak Truth to Power | oma itsensä |  |
| 2012 | Romeo ja Julia | Romeo and Juliet | Julia |  |
Meryl Streep Berliinin elokuvajuhlilla vuonna 2016